Marianne Samuelsson

Marianne Samuelsson (født 9. desember 1945 i Alingsås) er en svensk politiker, som representerer Miljøpartiet De Grønne. Fra 1992 til 1999 var hun et av Miljøpartiets to talspersoner.

Samuelsson jobbet som hjemmesjukepleier da hun først ble innvalgt i Sveriges riksdag i 1988 for Jönköpings län. Hun satt en periode, og ble igjen innvalgt i 1994. Da satt hun til 2002. 

I 2004 ble hun landshøvding i Gotlands län, utnevnt av den sosialdemokratiske regjeringen Persson. Hun ble tvunget til å gå av 4. august 2009, etter at hun hadde godkjent en omstridt strandsoneutbygging på eiendommen til PayEx-eieren Max Hanssons tomt ved Östergarn på østre Gotland.Matilda Lindwall/TT (4. august 2009): Landshövdingen tvingas avgå . Gotlands Allehånda Lydklipp fra et internt møte ble lekket. På møtet sa Samuelsson at man burde ta hensyn til at Hansson var den største forretningseieren på Gotland, og derfor godkjenne utbyggingen.'*SR Gotland (29. juli 2009): Hemligt ljudband avslöjar landshövdingens motiv. Sveriges Radio Gotland. 

Samuelsson forsvarte seg sjøl i media, og gikk også til angrep på personen som hadde lekket lydopptaket: «Jeg er lokket i en felle av en illojal medarbeider med en egen politisk agenda.»TT (4. august 2009): Samuelsson: Jag lockades i fälla. Svenska Dagbladet.

Miljødomstolen i Sverige mente senere at det var riktig å gi dispensasjon til utbygging i strandsonen, og ingen av bygningene har blitt revet.Mats Eriksson (24. februar 2010): Länsstyrelsen hade rätt i dispensärende. Sveriges Radio

 Referanser 

 Eksterne lenker 



Kategori:Personer fra Alingsås kommun
Kategori:Landshøvdinger i Gotlands län
Kategori:Svenske riksdagsmedlemmer 1988–1991
Kategori:Svenske riksdagsmedlemmer 1994–1998
Kategori:Svenske riksdagsmedlemmer 1998–2002
Kategori:Svenske riksdagsmedlemmer fra Miljöpartiet